Source: http://ec.europa.eu/civiljustice/case_to_court/case_to_court_net_sk.htm
Timestamp: 2013-12-20 04:44:49+00:00
Document Index: 8860063

Matched Legal Cases: ['súd ', 'súd ', 'súd ', 'súd ', 'súd ', 'súd ', 'súd\n', 'súd ']

Európska komisia - Európska justičná sieť - Návrh na začatie konania - Holandsko
Posledná úprava: 15-11-2006
Návrh na začatie konania - HolandskoTáto stránka už nie je aktuálna. Stránka v pôvodnej jazykovej verzii bola aktualizovaná a nájdete ju na Európskom portáli elektronickej justície.
V prípade, že ste
v spore so spoločnosťou, odborníkom, vaším zamestnávateľom, členom vašej
rodiny alebo s niekým iným vo vašej krajine alebo v zahraničí, vzniknú
pri riešení tohto problému mnohé otázky: OBSAH
Otázky pred začiatkom súdneho sporu: 1.
Musím sa obrátiť na súd? 2.
Mám ešte čas na predloženie návrhu súdu? 3.
Mám istotu, že pôjdem na súd v Holandsku? 4.
Na ktorý súd sa mám obrátiť v Holandsku, podľa miesta bydliska, alebo podľa miesta bydliska druhej strany, resp. podľa iných aspektov môjho prípadu? 5.
Na ktorý súd sa mám obrátiť v tomto členskom štáte podľa povahy môjho prípadu a výšky spornej hodnoty? Postup predloženia návrhu na začatie konania 6.
Môžem predložiť návrh na začatie konania samostatne alebo sa musím obrátiť na sprostredkovateľa, ako napríklad nechať sa zastupovať právnym zástupcom? 7.
Kde sa podáva žiadosť: v prijímacej kancelárii, kancelárii súdneho úradníka alebo niekomu inému? 8.
V akom jazyku je potrebné predložiť žiadosť? Môžem to urobiť ústne, alebo to musí byť písomne? Môžem žiadosť poslať telefaxom alebo prostredníctvom elektronickej pošty? 9.
Existujú osobitné formuláre na predloženie návrhu na začatie konania, alebo ak nie, ako musím predložiť svoj prípad? 10.
Budem musieť platiť súdne poplatky? Ak áno, kedy? Budem musieť platiť právnika už od začiatku? 11.
Môžem požiadať o právnu pomoc (zaregistrovať právnu pomoc)? Ďalšie podrobnosti 12.
Kedy sa moja žaloba úradne považuje za predloženú súdu? Dajú mi úrady nejaké potvrdenie, že môj prípad bol riadne predložený? 13.
Budem mať podrobné informácie o časovom rozvrhu nasledujúcich udalostí (ako napríklad lehota, ktorú mám na dostavenie sa)? Otázky pred začiatkom súdneho sporu:
1. Musím sa obrátiť na súd?
Možno by bolo lepšie využiť „alternatívne spôsoby riešenia sporov“ – pozri uvedenú tému.
2. Mám ešte čas na predloženie návrhu súdu?
Lehoty na predloženie návrhu súdu závisia od prípadu. Otázky týkajúce sa lehôt môže vysvetliť právny poradca alebo osobitný orgán poskytujúci informácie o získavaní prístupu k právu. Pozri tému „Právna pomoc - Holandsko“.
3. Mám istotu, že pôjdem na súd v Holandsku?
Pozri tému „Právomoc súdov - Holandsko“.
4. Na ktorý súd sa mám obrátiť v Holandsku, podľa miesta bydliska, alebo podľa miesta bydliska druhej strany, resp. podľa iných aspektov môjho prípadu?
5. Na ktorý súd sa mám obrátiť v tomto členskom štáte podľa povahy môjho prípadu a výšky spornej hodnoty?
Pozri tému „Právomoc súdov - Holandsko“. Hore
Postup predloženia návrhu na začatie konania
6. Môžem predložiť návrh na začatie konania samostatne alebo sa musím obrátiť na sprostredkovateľa, ako napríklad nechať sa zastupovať právnym zástupcom?
musia byť strany v občianskych a obchodných prípadoch spravidla
zastupované právnym zástupcom („advokátom“). Na to, aby ste mohli predložiť
návrh na začatie konania súdu, potrebujete pomoc právneho zástupcu. Nezáleží
na tom, či príslušná žaloba zahrnuje postup predvolania, postup žiadosti,
predbežné konanie, predbežné opatrenie alebo, napríklad, postup pri neplnení.
výnimkou sú pohľadávky vo výške do 5 000 eur alebo pohľadávky neurčitej
hodnoty, ak existujú jasné indikácie, že príslušná suma neprekročí 5 000 eur.
V takýchto prípadoch má jurisdikciu sudca obvodného súdu
(„kantonrechter“), čo znamená, že strany môžu pokračovať samostatne
a nemusia byť zastúpené právnym zástupcom. To isté sa vzťahuje aj na
prípady týkajúce sa pracovných zmlúv, agentúrnych zmlúv a dohôd
o prenájme alebo nájme a kúpe bez ohľadu na maximálnu sumu alebo hodnotu
pohľadávky. Žaloby na obvodnom súde však musí predložiť súdny zriadenec
(„deurwaarder“). 7. Kde sa podáva žiadosť: v prijímacej kancelárii, kancelárii súdneho úradníka alebo niekomu inému?
Písomnosti potrebné na predloženie veci súdu treba poslať kancelárii úradníka súdu, ktorý má súdnu právomoc. Treba pamätať na to, že postupy predvolania a postupy žiadosti nie sú rovnaké. V prípade postupov predvolania musí žalovaný najprv dostať predvolanie, a potom sa súdna zásielka doručí v kancelárii súdneho úradníka. Obidva postupy musí vykonať súdny zriadenec. Potom sa vykoná postup podľa zoznamu prípadov. Pri postupe žiadosti sa žiadosť podá priamo v kancelárii súdneho úradníka a zvyšok postupu sa vykonáva prostredníctvom tejto kancelárie (porovnaj Doručovanie písomností - Holandsko).
8. V akom jazyku je potrebné predložiť žiadosť? Môžem to urobiť ústne, alebo to musí byť písomne? Môžem žiadosť poslať telefaxom alebo prostredníctvom elektronickej pošty?
Jazykom súdov
v Holandsku je holandčina. Preto treba počiatočné predvolanie na súd
alebo žiadosť o začatie konania vypracovať v tomto jazyku. Výnimkou
sú písomnosti v konaniach pred súdom v provincii Frizsko. Tieto
písomnosti možno vypracovať vo frízskom jazyku. Písomnosti
možno doručiť do kancelárie súdneho úradníka aj prostredníctvom
telefaxu. Písomnosti prijaté kanceláriou súdneho úradníka telefaxom do
polnoci v deň posledného termínu sa považujú za doručené v rámci
časového limitu. Zákon nevylučuje prenos inými modernými formami komunikácie,
ako napríklad elektronickou poštou.
9. Existujú osobitné formuláre na predloženie návrhu na začatie konania, alebo ak nie, ako musím predložiť svoj prípad?
holandského práva neexistujú žiadne osobitné formuláre. Zákon však
stanovuje určité požiadavky na obsah počiatočného predvolania na súd alebo na
žiadosti o začatie konania.
Ak sa niektorá
strana odvoláva na písomnosť v súvislosti s predvolaním na súd,
súdnym zápisom alebo listinou, musí pripojiť jeho kópiu.
10. Budem musieť platiť súdne poplatky? Ak áno, kedy? Budem musieť platiť právnika už od začiatku?
Pri začatí
súdneho konania treba zaplatiť registračný poplatok. Výška tohto poplatku závisí
od druhu sporu a od výšky spornej sumy. V praxi vám právny zástupca
oznámi výšku sumy a priráta ju k vášmu právnemu vyúčtovaniu. Ak to
potrebné v priebehu konaní použiť služby znalca (ako napríklad
účtovníka, lekárskeho špecialistu alebo technického konzultanta, sudca
nariadi, aby súvisiace náklady znášala strana, ktorá prehrá, s výnimkou
prípadu, ak sa rozhodne inak (napr. v prípadoch rodinného práva,
v ktorých náklady zvyčajne znáša strana, ktorá ich spôsobila). To platí
aj pre výdavky svedkov alebo náklady spojené s ostatnými formami
dokazovania.
zástupcovia si účtujú poplatok za svoju prácu na základe hodinovej sadzby.
Poplatky právnych zástupcov v Holandsku v zásade nie sú regulované.
Pred konaním by ste sa mali spýtať vášho právneho poradcu na podrobnosti
týkajúce sa jeho poplatkov, alebo by ste sa mali skontaktovať
s Holandskou advokátskou komorou („Nederlandse Orde van Advocaten“)
a vyžiadať si informácie. Väčšina právnych poradcov žiada o platbu
vopred a uplatňuje si svoje poplatky počas konania, pričom po skončení
nasleduje záverečné vyrovnanie.
11. Môžem požiadať o právnu pomoc (zaregistrovať právnu pomoc)?
V Holandsku je k dispozícii právna pomoc. Internetová stránka Výboru pre právnu pomoc („Raad voor Rechtsbijstand“ ) uvádza, kto prichádza do úvahy pre právnu pomoc a aké sú podmienky, ktoré s tým súvisia. Ďalšie podrobnosti
12. Kedy sa moja žaloba úradne považuje za predloženú súdu? Dajú mi úrady nejaké potvrdenie, že môj prípad bol riadne predložený?
Pri postupe
predvolania prípad začína od dátumu predvolania. Listina musí byť doručená do
kancelárie súdneho úradníka žiadateľom do posledného dňa, kedy je kancelária
otvorená, pred dátumom zoznamu prípadov uvedeným v postupe predvolania.
Súdny úradník zapíše prípad do zoznamu prípadov jednej komory. Ak listina nie
je doručená do kancelárie súdneho úradníka do tohto záverečného termínu,
prípad sa vymaže zo zoznamu kým sa nevydá platná náhradná listina do dvoch týždňov
od dátumu v zozname prípadov uvedenom v postupe predvolania.
žiadosti sa prípad začína od chvíle, keď je žiadosť podaná v kancelárii
súdneho úradníka. Úrady spravidla
neposkytujú potvrdenie o tom, že prípad bol riadne predložený. Ak postup
predvolania obsahuje chyby, súdny zriadenec v niektorých prípadoch
dostane možnosť vyriešiť tento problém. To isté platí pre postupy žiadosti.
Kancelária súdneho úradníka však v žiadnom prípade nie je povinná konať
tak, ako sa uvádza vyššie.
13. Budem mať podrobné informácie o časovom rozvrhu nasledujúcich udalostí (ako napríklad lehota, ktorú mám na dostavenie sa)?
súdneho úradníka alebo príslušný sudca nemôže poskytnúť podrobné informácie
o termínoch konania, pretože závisia od okolností, ktoré nie sú pod ich
kontrolou. Spravidla by však právny zástupca alebo kancelária súdneho
úradníka mali byť schopní poskytnúť približnú predstavu o tom, kedy bude
prípad vypočutý. Takáto informácia je však prísne nezáväzná.
Relevantné sú tieto internetové adresy:De Raad voor Rechtsbijstand Justitie - Nederlandse Orde van Advocaten - De Rechtspraak - « Návrh na začatie konania - Všeobecné informácie | Holandsko - Všeobecné informácie »